Neuvoston päätöslauselma, annettu 17 päivänä joulukuuta 2003, laittoman huumausainekaupan torjunnasta vastaavien lainvalvontaviranomaisten koulutuksesta



Virallinen lehti nro C 038 , 12/02/2004 s. 0001 - 0002



Neuvoston päätöslauselma, annettu 17 päivänä joulukuuta 2003, laittoman huumausainekaupan torjunnasta vastaavien lainvalvontaviranomaisten koulutuksesta (2004/C 38/01) EUROOPAN UNIONIN NEUVOSTO, joka (1) palauttaa mieleen vuonna 1988 tehdyn Yhdistyneiden Kansakuntien yleissopimuksen huumausaineiden ja psykotrooppisten aineiden laitonta kauppaa vastaan, (2) palauttaa mieleen huumausaineiden kysynnän vähentämistä koskevista suuntaa-antavista periaatteista laaditun julistuksen, joka hyväksyttiin Yhdistyneiden Kansakuntien yleiskokouksen erityisistunnossa kesäkuussa 1998, (3) ottaa huomioon Euroopan unionin neuvoston 21.12.1998 hyväksymän yhteisen toiminnan rikollisjärjestöön osallistumisen kriminalisoinnista Euroopan unionin jäsenvaltioissa sekä kansainvälisen järjestäytyneen rikollisuuden vastaisen Yhdistyneiden Kansakuntien yleissopimuksen (Palermo 2000) ja siihen liitetyt pöytäkirjat, (4) ottaa huomioon, että huumausaineita koskevassa Euroopan unionin strategiassa (2000-2004) korostetaan, että on tärkeää tehostaa rikollisuuden, laittoman huumausainekaupan ja järjestäytyneen rikollisuuden, myös huumausaineisiin liittyvien muiden rikosten, torjuntaa helpottamalla jäsenvaltioiden välistä tulli-, poliisi- ja oikeudellista yhteistyötä, (5) ottaa huomioon, että huumausaineita koskevassa Euroopan unionin toimintasuunnitelmassa (2000-2004) vahvistetaan komission tukevan tarvittaessa jäsenvaltioiden toimia poliisi-, tulli- ja oikeudellisen yhteistyön tehostamiseksi erityisesti vaihto- ja koulutusohjelmilla käyttäen hyväksi kolmannen pilarin nykyisistä ohjelmista saatuja kokemuksia ja tuloksia, (6) ottaa huomioon komission tiedonannon huumausaineiden torjuntaa koskevan toimintasuunnitelman (2000-2004) väliarvioinnista ja toteaa, että poliisi-, tulli- ja oikeudellista yhteistyötä on tehostettava erityisesti vaihto- ja koulutusohjelmien avulla, (7) ottaa huomioon 22.12.2000 tehdyn neuvoston päätöksen Euroopan poliisiakatemian perustamisesta(1), (8) palauttaa mieleen 22.7.2002 tehdyn neuvoston päätöksen poliisiyhteistyötä ja oikeudellista yhteistyötä rikosasioissa koskevasta puiteohjelmasta(2), jonka tarkoituksena on erityisesti tukea ja vahvistaa koulutuksen ja tieteellisen ja teknisen tutkimuksen parantamista ja mukauttamista, (9) ottaa huomioon, että huumausaineiden torjuntaa koskevassa EU:n toimintasuunnitelmassa (2000-2004) ja kysynnän ja tarjonnan vähentämistä koskevan osa-alueen täytäntöönpanoa käsittelevässä asiakirjassa korostetaan, että on tärkeää määrittää uusia aloja, kuten parhaiden toimintatapojen levittäminen, koulutus ja verkottuminen, joilla Euroopan tason toiminta voisi auttaa vähentämään huumeiden aiheuttamia haittoja, (10) palauttaa mieleen Euroopan huumausaineiden ja niiden väärinkäytön seurantakeskuksen vuoden 2002 vuosikertomuksen ja erityisesti tarjonnan vähentämiseen kohdistuneet toimenpiteet, joista jäsenvaltioille ensisijaisia ovat järjestäytyneen huumausainekaupan torjuminen parantamalla tietokantajärjestelmiä ja rikostutkintamenetelmiä sekä kansainvälisen yhteistyön laajempi kehittäminen, (11) ottaa huomioon 18.6.2003 annetun neuvoston suosituksen huumausaineiden väärinkäyttöön liittyvien terveyshaittojen ehkäisemisestä ja vähentämisestä(3), (12) ottaa huomioon, että uusien jäsenvaltioiden toimivaltaisille elimille suunnattu koulutustoiminta on strategisesti tärkeä osa poliisialan yhteistyötä, (13) ottaa huomioon jäsenvaltioiden toimittamat tiedot ja ehdotukset, jotka nämä esittivät vastauksissaan kyselyyn huumausaineiden ja niiden väärinkäytön vastaiseen toimintaan liittyvästä koulutuksesta Euroopan unionin maissa, (14) katsoo, että kaikissa jäsenvaltioissa on mahdollisuuksien mukaan edistettävä yhdenmukaista lähestymistapaa koulutuksessa, jotta helpotettaisiin yhteisten ja parempien standardien käyttöönottoa poliisi-, tulli- ja oikeusjärjestelmissä, (15) katsoo, että yksi Euroopan poliisiakatemian tavoitteita on kehittää ja tukea eurooppalaista tapaa käsitellä tärkeimpiä jäsenvaltioissa esiintyviä ongelmia rikollisuuden torjunnan alalla määrittämällä ja levittämällä parhaita käytäntöjä ja lisäämällä tietämystä kansallisista ja Europolin järjestelmistä ja rakenteista, (16) katsoo, että jäsenvaltioilla on merkittävää kokemusta tarjonnan vähentämisen alalla toimivien henkilöiden koulutuksesta ja että uudet jäsenvaltiot voivat hyötyä tämän kokemuksen jakamisesta, (17) ottaa huomioon koulutuksen johdonmukaisuuden tärkeyden viranomaisten välisen tehokkaan yhteistyön varmistamiselle, (18) katsoo, että normeissa asetettujen velvoitteiden tunteminen, laillisuuden ja laittomuuden välisen rajan erottaminen omassa työssä, riittävät valmiudet käyttää saatavilla olevia oikeudellisia ja teknisiä välineitä sekä riittävä ammattitaito tavanomaisten ja erityisten tutkintamenetelmien hyödyntämiseksi mahdollisimman tehokkaasti ovat olennaisia tavoitteita toimintakyvyn ja yhteistyön tehokkuuden kannalta, (19) katsoo, että koulutuksella helpotetaan operatiivisten tietojen ja taitojen vaihtoa hyvien toimintatapojen jakamiseksi, (20) katsoo, että laittoman huumausainekaupan torjunnasta vastaavien lainvalvontaviranomaisten koulutuksessa tarvitaan erityistä monialaista lähestymistapaa, jolla kehitetään alan toimijoille yhteistä oman alan pätevyyttä, eri alojen asiantuntemusta ja kulttuurista, tieteellistä ja toimintaan liittyvää motivaatiota, PANEE TYYTYVÄISENÄ MERKILLE, että (21) Euroopan poliisiakatemian vuoden 2004 ohjelmaan, jonka neuvosto hyväksyi 2.10.2003, sisältyy kansainvälistä rajat ylittävää rikollisuutta ja laitonta huumausainekauppaa käsittelevä kurssi, joka on suunnattu jäsenvaltioiden poliisivoimien huumausaineyksiköiden korkean tason johtajille, (22) Euroopan poliisiakatemia on suostunut antamaan tarvittavat suositukset kysynnän ja tarjonnan vähentämistä koskevassa täytäntöönpanosuunnitelmassa, joka voi edistää alan koulutuksen parantamista kaikkialla Euroopan unionissa, KEHOTTAA EUROOPAN POLIISIAKATEMIAA (23) varmistamaan, että lain valvonnasta vastaavien viranomaisten koulutuksessa käytettävien välineiden ja menetelmien yhdenmukaistamista jatketaan kaikkialla Euroopan unionissa, (24) käsittelemään tätä aihetta yhdessä ehdokasvaltioiden kansallisten oppilaitosten kanssa, myös poliisi-, tulli- ja oikeudellisen yhteistyön järjestelmien keskinäisen ymmärtämisen parantamiseksi, KANNUSTAA JÄSENVALTIOITA (25) panostamaan entistä enemmän siihen, että kansallista koulutustarjontaa mukautetaan huumausaineiden torjuntaan liittyvien eri näkökohtien jatkuvan kehityksen perusteella, ja varmistamaan, että tässä otetaan huomioon kansainvälisten järjestöjen alaa koskeva kokonaisvaltainen lähestymistapa, (26) hyväksymään lainvalvontaviranomaisille suunnattuja koulutusohjelmia, joissa otetaan huomioon Euroopan poliisiakatemian puitteissa tällä alalla laaditut suositukset ja standardit, (27) toteuttamaan, tarvittaessa Euroopan poliisiakatemian tuella, koulutusohjelmia tietojen ja parhaiden käytäntöjen vaihtamiseksi yksittäisten jäsenvaltioiden poliisivoimien kesken sekä näiden ja muiden tahojen kesken silloin, kun operatiivisista toimista ja tiedustelutoimista on olemassa yhteinen lähestymistapa, (28) ottamaan koulutusohjelmissa huomioon "tasapainoisen lähestymistavan" periaatteen korostaen, että kysynnän ja tarjonnan vähentämiseen tähtäävät strategiat ovat yhtä tärkeitä, (29) perustamaan tietokannan ja arvioimaan säännöllisesti koulutusta lainvalvontaviranomaisten työskentelystä saatavien tulosten pohjalta, (30) varmistamaan, että poliisi- ja tulliviranomaisilla on jatkuvasti mahdollisuus syventää sekä yleistä että teknis-käytännöllistä asiantuntemustaan operatiivisten analyysi- ja tiedustelukykyjen kehittämiseksi niin, että olemassa olevia inhimillisiä voimavaroja käytetään mahdollisimman tehokkaasti. (1) EYVL L 336, 30.12.2000, s. 1. (2) EYVL L 203, 1.8.2002, s. 5. (3) EUVL L 165, 3.7.2003, s. 31.